3.  การประกอบธุรกิจของแต่ละสายผลิตภัณฑ์

  3.1 ลักษณะผลิตภัณฑ์หรือบริการ

บริษัทและบริษัทย่อย ได้รับใบอนุญาตให้ประกอบธุรกิจประกันวินาศภัยครบทุกประเภท
ลักษณะของผลิตภัณฑ์ คือ กรมธรรม์ประเภทต่างๆ ที่ให้ความคุ้มครองต่อความเสียหาย
หรือความสูญเสียของทรัพย์สิน หรืออุบัติภัยต่อชีวิตจากเหตุวินาศภัย
กรมธรรม์ส่วนใหญ่มีระยะเวลาคุ้มครอง 1 ปี แบ่งประเภทของการรับประกันภัย ดังนี้

3.1.1 การประกันภัยรถยนต์

ให้บริการรับประกันความเสียหายจากการใช้รถยนต์ เช่นอุบัติเหตุอันเกิดจากรถยนต์ชน คว่ำ
รถหายทั้งคัน การสูญเสียชีวิต และ ทรัพย์สินของบุคคลภายนอก การประกันตัวเพื่อต่อสู้คดีแพ่ง
การประกันภัยรถยนต์แบ่งออกเป็น

- การรับประกันภัยตาม พ.ร.บ. คุ้มครองผู้ประสบภัยจากรถ พ.ศ. 2535
ที่กำหนดให้ผู้ใช้รถยนต์ทุกประเภท ต้องทำประกันภัยคุ้มครองค่าเสียหาย
ที่เกิดแก่ผู้ประสบภัยจากอุบัติเหตุรถยนต์

- การรับประกันภัยรถยนต์ทั่วไป แบ่งออกเป็น 3 หมวดการคุ้มครอง ได้แก่
การคุ้มครองความเสียหายต่อรถยนต์ การคุ้มครองความรับผิดต่อบุคคลภายนอก
การคุ้มครองรถยนต์สูญหายและไฟไหม้

3.1.2 การประกันอัคคีภัย

ให้บริการรับประกันความเสียหายที่เกิดแก่ทรัพย์สิน เช่น สิ่งปลูกสร้าง อาคาร เฟอร์นิเจอร์
เครื่องจักร และสต็อกสินค้า อันเกิดจากเพลิงไหม้ รวมทั้งภัยอื่นๆ ที่ซื้อเพิ่มเติม เช่น ลมพายุ
ภัยระเบิด น้ำท่วม แผ่นดินไหว นอกจากนี้ ยังรับประกันความสูญเสียของรายได้
เนื่องจากธุรกิจหยุดชะงัก อันเกิดจากอัคคีภัย และภัยที่ซื้อเพิ่มเติม

3.1.3 การประกันภัยทางทะเลและขนส่ง

ให้บริการรับประกันความเสียหาย อันเกิดจากอุบัติเหตุ ระหว่างการขนส่งสินค้าทั้งทางรถยนต์ รถไฟ
เรือเดินสมุทร หรือ เครื่องบิน ทั้งในและต่างประเทศ แบ่งเป็น 2 ประเภท คือ
การประกันภัยสินค้า และการประกันภัยตัวเรือ ทั้งนี้ การประกันภัยทางทะเลและขนส่งหลักของบริษัท
เป็นการประกันภัยสินค้า

3.1.4 การประกันภัยเบ็ดเตล็ด

ให้บริการรับประกันภัยประเภทต่างๆ นอกเหนือจากความคุ้มครองของการประกันภัยที่กล่าวมาข้างต้น
ได้แก่

- การประกันอุบัติเหตุส่วนบุคคล ให้ความคุ้มครองการบาดเจ็บ เสียชีวิต หรือ ทุพพลภาพ
ของผู้เอาประกันอันเนื่องมาจากอุบัติเหตุ

- การประกันอุบัติเหตุระหว่างเดินทาง ให้ความคุ้มครองเนื่องจากการบาดเจ็บ
จากปัจจัยภายนอกร่างกาย ของผู้เอาประกันโดยอุบัติเหตุ ในระหว่างการเดินทาง
เป็นผลให้ผู้เอาประกันเสียชีวิต อวัยวะ รวมถึง ค่ารักษาพยาบาล
อันเนื่องมาจากการบาดเจ็บนั้นด้วย

- การประกันภัยโจรกรรม รับประกันภัยครอบคลุมถึง การปล้นทรัพย์ ชิงทรัพย์ และ การลักทรัพย์

- การประกันความเสี่ยงภัยทุกชนิด ให้ความคุ้มครองความเสียหาย หรือ
สูญเสียของทรัพย์สินที่เอาประกันภัย อันเนื่องมาจากภัยทุกประเภท ที่มิได้ระบุยกเว้นในกรมธรรม์

- การประกันความรับผิดต่อบุคคลภายนอก ให้ความคุ้มครองความรับผิดตามกฎหมาย
ที่ผู้เอาประกันมีต่อบุคคลภายนอก สำหรับความบาดเจ็บต่อร่างกาย
หรือความเสียหายที่เกิดขึ้นต่อทรัพย์สิน

- การประกันเงินสด คุ้มครองความเสียหายของเงินภายในสถานที่เอาประกันภายในตู้หรือห้องนิรภัย
และภายนอกสถานที่เอาประกันภัยขณะขนส่งตามเส้นทางที่ระบุไว้

- การประกันความซื่อสัตย์ของลูกจ้าง คุ้มครองจำนวนเงินที่นายจ้างสูญเสียไป
เนื่องมาจากการฉ้อโกง ยักยอก หรือ ทุจริตของลูกจ้างในหน้าที่ตามที่ระบุไว้

- การประกันสุขภาพส่วนบุคคลและสุขภาพหมู่ คุ้มครองค่ารักษาพยาบาล ค่าผ่าตัด ค่าห้อง ค่าแพทย์
เป็นต้น

ในรอบระยะบัญชี 3 ปี บริษัทมีโครงสร้างเบี้ยประกันภัยรับรวมดังนี้

หน่วย : ล้านบาท[]

หมายเหตุ 1. เบี้ยประกันภัยรับรวม หมายถึง เบี้ยประกันภัยรับ ก่อน ยกเลิก ถอนคืน และ

การทำประกันต่อ

2. การดำเนินงานของบริษัท ประกันภัยสากล จำกัด แสดงในงบการเงินรวมตั้งแต่

เดือนสิงหาคม 2544, บมจ.ไทยพาณิชย์ประกันภัย ตั้งแต่เดือนพฤศจิกายน 2545

นอกจากนี้บริษัทยังมีการรับประกันต่อตามประเภทภัยที่ระบุไว้ข้างต้น ซึ่งปัจจุบันการรับประกันภัยต่อ
จากบริษัทประกันต่อต่างประเทศมีจำนวนน้อย
ทำให้บริษัทได้รับผลกระทบจากความผันผวนของอัตราแลกเปลี่ยนเพียงเล็กน้อย

การประกันต่อ

การทำประกันภัยต่อ เป็นการกระจายความเสี่ยงในการรับประกันภัยของบริษัท
ให้อยู่ในสัดส่วนที่กำหนดไว้ ตามพรบ.ประกันวินาศภัย พ.ศ. 2535
ในกรณีที่บริษัทรับประกันภัยสินทรัพย์ที่มีทุนประกันภัยสูง บริษัทจะพิจารณาทำประกันภัยต่อ
ให้แก่บริษัทรับประกันต่อ เพื่อลดความเสี่ยงในการรับประกันภัยของบริษัทลง การประกันต่อแบ่งเป็น
2 ลักษณะ ดังนี้

1) การประกันต่อแบบเฉพาะราย เป็นการทำประกันต่อแบบรายต่อราย โดยบริษัทผู้เอาประกันต่อ
ต้องแจ้งรายละเอียดของภัยแต่ละภัยที่ต้องการทำประกันต่อ ให้บริษัทผู้รับประกันต่อ
พิจารณาและอนุมัติเป็นคราว ๆ ไป

2) การประกันต่อตามสัญญา เป็นการทำประกันต่อ ที่บริษัทผู้เอาประกันต่อ และบริษัทผู้รับประกันต่อ
ได้มีการตกลงไว้ล่วงหน้า โดยทั้งสองฝ่ายจะตกลงในรายละเอียดของภัย ที่บริษัทรับประกันต่อ
จะสามารถรับประกันต่อได้ภายในระยะเวลาที่ระบุไว้ในสัญญา
ดังนั้นจึงไม่จำเป็นต้องมีการพิจารณาแต่ละภัยอีก หากลักษณะของภัยนั้นๆ เป็นไปตามที่ระบุไว้ในสัญญา

การพิจารณากำหนดสัดส่วนการรับประกันภัยไว้เอง และรับประกันต่อ
บริษัทจะพิจารณาจากเงินกองทุนของบริษัท ลักษณะภัย
และระดับความเสี่ยงภัยของทรัพย์สินที่เอาประกันภัย ตามนโยบายของกรมการประกันภัย
ที่ให้บริษัทประกันวินาศภัยรับความเสี่ยงภัยไว้เองในประเทศ
หรือทำประกันต่อกับบริษัทประกันภัยในประเทศ ทำให้ปัจจุบันบริษัทรับประกันต่อของบริษัท ส่วนใหญ่
เป็นบริษัทประกันภัยในประเทศ อย่างไรก็ดี หากคิดจำนวนเงินเบี้ยประกันที่ทำประกันต่อ
การประกันต่อกับบริษัทประกันต่อในต่างประเทศ ยังมีอัตราส่วนสูงกว่าภายในประเทศ

3.2 การตลาดและภาวะการแข่งขัน

3.2.1 นโยบาย และลักษณะการตลาดของผลิตภัณฑ์ หรือบริการที่สำคัญ

ในปี 2546 เบี้ยประกันภัยรับโดยตรงรวมทั้งระบบ มีจำนวนทั้งสิ้น 70,970 ล้านบาท
ขยายตัวเพิ่มขึ้นร้อยละ 13.3 จากปี 2545 แยกเป็นเบี้ยประกันภัยรถยนต์ 41,469 ล้านบาท
เพิ่มขึ้นร้อยละ 19.5 เบี้ยประกันภัยเบ็ดเตล็ดและสุขภาพ 19,039 ล้านบาท เพิ่มขึ้นร้อยละ 13.3
เบี้ยประกันอัคคีภัย 7,336 ล้านบาท ลดลงร้อยละ 13.2 และเบี้ยประกันภัยทางทะเลและขนส่ง
3,126 ล้านบาท เพิ่มขึ้นร้อยละ 17.0 โดยมีสัดส่วนเบี้ยประกันภัยรับโดยตรงแต่ละประเภท
ต่อเบี้ยประกันภัยรับตรงโดยตรงทั้งระบบ คิดเป็นร้อยละ 59, 27, 10 และร้อยละ 4 ตามลำดับ

กลยุทธ์ทางการแข่งขัน

บริษัทได้วางแผนนโยบายการตลาดเชิงกลยุทธ์ไว้อย่างต่อเนื่อง เพื่อความสามารถในการแข่งขัน
และเพิ่มส่วนแบ่งทางการตลาดให้สูงขึ้น โดยมุ่งเน้นมาตรฐานการให้บริการที่ดี รวดเร็ว
มีประสิทธิภาพ และซื่อสัตย์ พัฒนาสายผลิตภัณฑ์ หรือนำเสนอกรมธรรม์ประเภทใหม่ๆ
ที่เหมาะสมสอดคล้องกับสภาพเศรษฐกิจ สังคม และความต้องการของกลุ่มลูกค้า
คำนึงถึงอัตราค่าเบี้ยประกันภัยที่ยุติธรรมต่อลูกค้า รวมทั้งการปรับแผนเชิงรุกทางการแข่งขัน
ให้ทันกับภาวะการณ์ที่เปลี่ยนแปลงไป เพิ่มช่องทางการจัดจำหน่าย และเพิ่มจำนวนตัวแทนที่มีศักยภาพ
พร้อมทั้งจัดอบรมพัฒนาตัวแทน ให้มีทักษะในการนำเสนอผลิตภัณฑ์ของบริษัท ขยายฐานสู่กลุ่มลูกค้าใหม่
และรักษากลุ่มลูกค้าเดิม นอกจากนั้นได้จัดให้มีกิจกรรมทางการกุศล และช่วยเหลือสังคม
เพื่อเป็นการเผยแพร่ชื่อเสียงของบริษัท

ลักษณะลูกค้า

ลูกค้าที่ทำประกันภัยกับบริษัท ประกอบด้วย ภาคเอกชน ภาครัฐบาล และรัฐวิสาหกิจ
ซึ่งให้ความเชื่อถือและไว้วางใจในความมั่นคงของบริษัท การทำประกันของลูกค้าส่วนใหญ่
เป็นการประกันภัย ทรัพย์สิน สิ่งปลูกสร้าง บ้านอยู่อาศัย รถยนต์ อุบัติเหตุเดินทาง

กลุ่มลูกค้าเป้าหมาย

รายได้หลักของบริษัทมาจากกลุ่มลูกค้าประเภทรถยนต์ ซึ่งเป็นลูกค้ารายย่อย
และกลุ่มลูกค้าประเภทประกันอัคคีภัย ซึ่งประกันที่อยู่อาศัย ธุรกิจและโรงงานอุตสาหกรรม
คิดเป็นสัดส่วนของกลุ่มร้อยละ 57 และร้อยละ 23 ของเบี้ยประกันภัยรับรวมของบริษัทในปี 2546
กลุ่มลูกค้าเป้าหมายของบริษัทแบ่งเป็น

  1) ภาคธุรกิจเอกชน เช่น โรงแรม โรงงานอุตสาหกรรม ธุรกิจขนาดย่อม

บริษัท ห้าง และร้านค้าต่างๆ ในเขตกรุงเทพมหานคร ปริมณฑล และภูมิภาคต่างจังหวัด

2) องค์กรภาครัฐบาล และรัฐวิสาหกิจ เช่น กรมปศุสัตว์ องค์การโทรศัพท์แห่งประเทศไทย
ธนาคารอาคารสงเคราะห์

3)  บุคคลทั่วไป ประชาชน ข้าราชการ ที่มีอายุตั้งแต่ 20 ปีขึ้นไป

  การจำหน่ายและช่องทางการจำหน่าย

  ช่องทางการรับประกันภัย หรือจำหน่ายกรมธรรม์ของบริษัท จำแนกเป็น

1.  1) จำหน่ายตรง ลูกค้าติดต่อกับบริษัทโดยตรง

2) จำหน่ายผ่าน ตัวแทน

3) จำหน่ายผ่าน นายหน้านิติบุคคล

4) จำหน่ายผ่าน สถาบันการเงิน

การจัดจำหน่ายและช่องทางการจำหน่ายผลิตภัณฑ์ บริษัทจะติดต่อกับตัวแทน สถาบันการเงิน นายหน้า
เป็นส่วนใหญ่
นอกจากนี้สาขาของบริษัทก็ทำหน้าที่ในการจัดจำหน่ายผลิตภัณฑ์และดูแลตัวแทนตลอดจนลูกค้าของบริษัท
บริษัทยังมีนโยบายจะให้บริการผ่าน website www.navakij.co.th
บริษัทไม่มีการพึ่งพิงลูกค้ารายใดรายหนึ่งที่มีสัดส่วนเกินร้อยละ 30

3.2.2 สภาพการแข่งขันภายในอุตสาหกรรม

ภาวะเศรษฐกิจไทยที่ฟื้นตัวในเกณฑ์ดีต่อเนื่องจากปี 2545 และการขยายตัวในทุกภาคอุตสาหกรรม
ส่งผลดีต่อธุรกิจประกันวินาศภัย ซึ่งทิศทางการขยายตัวสัมพันธ์กับการเติบโตของอุตสาหกรรม
นโยบายเร่งการเติบโตทางเศรษฐกิจผ่านโครงการต่างๆ มาตรการสนับสนุนการลงทุน
รวมทั้งกระตุ้นการใช้จ่ายภายในประเทศ
เป็นปัจจัยให้การประกันภัยประเภทที่ให้ความคุ้มครองสอดคล้องกับโครงการที่รัฐฯ ดำเนินการอยู่
ได้รับความสนใจ ทำให้ธุรกิจประกันวินาศภัยมีการแข่งขันที่รุนแรง ทั้งกลยุทธ์ด้านราคา ด้านบริการ
และแนะนำผลิตภัณฑ์ใหม่ ที่เหมาะสมกับวัตถุประสงค์ของโครงการ หรือกลุ่มลูกค้า
เพื่อให้ธุรกิจมีส่วนแบ่งทางการตลาดเพิ่มขึ้น

บริษัทค่อนข้างได้เปรียบคู่แข่งขัน จากการที่บริษัทได้ดำเนินธุรกิจประกันวินาศภัยมากว่า 70 ปี
มีฐานะการเงินที่มั่นคง ณ วันสิ้นปี 2546 บริษัทมีสินทรัพย์รวมกว่า 2,724 ล้านบาท
บริษัทจัดการบริหารงานอย่างมีประสิทธิภาพ และได้รับความไว้วางใจจากลูกค้าตลอดมา บริษัท

หลีกเลี่ยงการแข่งขันที่ต้องใช้ราคาเป็นตัวนำตลาด
โดยเฉพาะอย่างยิ่งในตลาดล่างที่รุนแรงทางการแข่งขัน
ซึ่งจะทำให้กระทบความสามารถในการทำกำไรในที่สุด ทั้งนี้
บริษัทได้กำหนดแผนงานที่มุ่งสร้างภาพลักษณ์ ปรับปรุงกระบวนการทำงาน ปรับปรุงผลิตภัณฑ์
และเพิ่มช่องทางการขายที่มีโอกาสช่วงชิงสัดส่วนทางการตลาดได้มากขึ้น
จากรายงานสถิติเบี้ยประกันภัย ของกรมการประกันภัย ณ เดือน พฤศจิกายน 2546
บริษัทและบริษัทย่อย มีส่วนแบ่งทางการตลาดของเบี้ยประกันภัยรับโดยตรงรวมทุกประเภท ร้อยละ
1.5 อยู่ในลำดับที่ 19 ของจำนวนคู่แข่งขันในธุรกิจประกันวินาศภัย จำนวนทั้งสิ้น 77 บริษัท

3.3 การจัดหาผลิตภัณฑ์และบริการ

3.3.1 แหล่งที่มาของเงินทุน

บริษัทมีแหล่งที่มาของเงินลงทุน 2 แหล่ง คือ ส่วนของผู้ถือหุ้น
และกระแสเงินสดที่ได้จากการดำเนินงาน บริษัทไม่มีนโยบายจัดหาแหล่งเงินทุนจากการกู้ยืม
หรือจากภายนอก แต่ในการดำเนินธุรกิจประกันภัย จำเป็นต้องมีฐานเงินกองทุนที่เพียงพอ
ที่จะรองรับการขยายตัวทางธุรกิจ ดังนั้นการจัดหาเงินทุนด้วยการเพิ่มทุน
เพื่อสนับสนุนการขยายธุรกิจ อาจมีความจำเป็นต้องดำเนินการเป็นระยะๆ

  3.3.2 นโยบายการจัดหาเงินทุน

นโยบายการลงทุนของบริษัทจะยึดหลักความความระมัดระวัง โดยคำนึงถึงการบริหารความเสี่ยง
และผลตอบแทนจากการลงทุนเป็นสำคัญ ไม่มุ่งหวังให้เกิดผลตอบแทนสูงสุด
แต่มุ่งให้บริษัทสามารถดำรงอัตราสภาพคล่องให้เหมาะสม ทั้งในปัจจุบันและอนาคต
รวมทั้งการได้รับผลประโยชน์ทางด้านภาษีอากร กระแสเงินสดในอนาคต
และการปฏิบัติตามข้อกำหนดของกรมการประกันภัย
ซึ่งควบคุมสัดส่วนการลงทุนในหลักทรัพย์ประเภทต่างๆ ของบริษัท
นโยบายการลงทุนของบริษัทมีการสอบทานอย่างสม่ำเสมอ
เพื่อตอบสนองกับสภาวะะตลาดทางการเงิน และการลงทุนที่เคลื่อนไหวอย่างรวดเร็วในปัจจุบัน

3.2.3 นโยบายการบริหารสภาพคล่อง

นโยบายการลงทุนของบริษัท ปฏิบัติตามประกาศกระทรวงพาณิชย์ เรื่องการลงทุนประกอบธุรกิจอื่น
ของบริษัทประกันวินาศภัย ณ วันที่ 25 ตุลาคม 2544
และอยู่ภายใต้การควบคุมของกรมการประกันภัย
ซึ่งกำหนดประเภทและจำนวนเงินลงทุนที่บริษัทสามารถลงทุนได้ ทั้งนี้
การลงทุนของบริษัทจะคำนึงถึงสภาพคล่อง ความมั่นคง และเสถียรภาพของการลงทุนเป็นหลัก
นอกจากนี้ บริษัทมีนโยบายการบริหารสภาพคล่องของเงินลงทุน
โดยจะลงทุนในหลักทรัพย์ที่มีระยะเวลาไม่เกิน 3 ปี ไม่น้อยกว่าร้อยละ 50 ของการลงทุนทั้งหมด
และกำหนดลงทุนในหลักทรัพย์ประเภทหุ้นสามัญ ไม่เกินร้อยละ 25 ของการลงทุนทั้งหมด
(ไม่รวมเงินลงทุนในบริษัทย่อย)

3.3 กฎเกณฑ์และข้อบังคับของรัฐ

พระราชบัญญัติประกันวินาศภัย พ.ศ. 2535 ที่ใช้บังคับทั้งกิจการประกันภัยและกิจการประกันต่อ
กำหนดให้บริษัทประกันวินาศภัยต้องดำรงอัตราส่วนที่สำคัญของธุรกิจ
บริษัทได้ดำรงอัตราส่วนซึ่งสอดคล้องตามที่กฎหมายกำหนดไว้ ดังต่อไปนี้

+----------------------+----------------------+-----------------------+
| รายการ               | พ.ร.บ. ประกันวินาศภัย   | การปฏิบัติของบริษัท        |
+----------------------+----------------------+-----------------------+
| หลักทรัพย์วางประกันกับ    | ประมาณ 3.5 ล้านบาท    | วางพันธบัตรเป็นหลักทรัพ    |
| นายทะเบียนประกันวินาศภัย |                      | ย์ประกันกับกรมการประกันภัย |
|                      | 1.  ขนส่งเฉพาะเที่ยว    |                       |
| การจัดสรรเงินสำรอง     |     จัดสรร            | จำนวนเงิน 15 ล้านบาท    |
|                      |                      |                       |
| 1.                   |   เต็มจำนวน ในรอบ 90  | 1                     |
|  เงินสำรองเบี้ยประกันภัยที่ |   วัน                 | .บริษัทจัดสรรเงินสำรองเบี้ย |
|                      |                      |                       |
| ย                    |   นับย้อนจากวันจัดสรร    | ประกันภัยตามวิธีการที่กรม   |
| ังไม่ถือเป็นรายได้ของบริษัท |                      |                       |
|                      |                      | การประกันภัยกำหนดไว้     |
+----------------------+----------------------+-----------------------+

+----------------------+----------------------+-----------------------+
| รายการ               | พ.ร.บ. ประกันวินาศภัย   | การปฏิบัติของบริษัท        |
+----------------------+----------------------+-----------------------+
|                      |                      |                       |
+----------------------+----------------------+-----------------------+
|                      | 1.2 อุบัติเหตุเดินทาง     |                       |
|                      | จัดสรร                |                       |
|                      |                      |                       |
|                      | เต็มจำนวน ในรอบ 30 วัน |                       |
|                      |                      |                       |
|                      | นับย้อนจากวันจัดสรร      |                       |
|                      |                      |                       |
|                      | 2.  อื่น ๆ นอกจาก 1    |                       |
|                      |     และ 2 ให้จัดสรร    |                       |
|                      |     1/24             |                       |
+----------------------+----------------------+-----------------------+
| 2. เงินสำรองค่าสินไหมทด | 2.                   | 2                     |
|                      | จัดสรรเต็มจำนวนที่ตกลง   | .  จัดสรรเต็มตามที่กรมการ |
| แทนที่เกิดขึ้นตกลงแล้วแต่   |                      |                       |
|                      | หรือได้ประเมินไว้        | ประกันภัยกำหนดไว้        |
| ยังไม่จ่าย / ยังไม่ตกลง   |                      |                       |
+----------------------+----------------------+-----------------------+
| 3                    | 3.                   | 4.  จัดสรรไว้ร้อยละ 2.5  |
| .  เงินสำรองค่าสินไหมทด | กำหนดให้จัดสรรไว้ร้อยละ  |     ของ               |
|                      |                      |                       |
|   แทนที่เกิดขึ้นแต่ยังไม่ราย | 2.5 เบี้ยประกันภัยรับสุทธิ  |   เบี้ยประกันภัยรับสุทธิ     |
|   งานให้บริษัททราบ      |                      |   ย้อนหลัง 12 เดือน      |
|                      | ย้อนหลัง12 เดือน        |                       |
+----------------------+----------------------+-----------------------+
| 4. การดำรงเงินกองทุน   | ไม่น้อยกว่าร้อยละ 10     | เงินก                  |
|                      | ของเบี้ยรับสุทธิในปีที่ผ่านมา | องทุนของบริษัทเท่ากับ1,647 |
|                      | แต่ไม่ต่ำกว่า 30 ล้านบาท  | ล้านบาท หรือร้อยละ 193   |
|                      |                      | ของเบี้ยรับสุทธิ           |
+----------------------+----------------------+-----------------------+